*Slika na kojoj se prikazuje tekst, isječak crteža

Opis je automatski generiran*

REPUBLIKA HRVATSKA

VUKOVARSKO-SRIJEMSKA ŽUPANIJA

****

**OPĆINA TOVARNIK**

**OPĆINSKO VIJEĆE**

KLASA: 021-05/21-03/09

URBROJ: 2188/12-04-21-14

Tovarnik, 20. prosinca 2021.

Temeljem članka 17. stavka 1. podstavak 1. Zakona o sustavu civilne zaštite (»Narodne novine« br. 82/15, 118/18, 31/20, 20/21 ) i članka 31. Statuta Općine Tovarnik (»Službeni vjesnik“ Vukovarsko-srijemske županije br. 3/21 ) Općinsko vijeće Općine Tovarnik, na svojoj 5. sjednici održanoj 20. prosinca 2021. godine, usvojilo je

**S M J E R N I C E**

**ZA ORGANIZACIJU I RAZVOJ SUSTAVA CIVILNE ZAŠTITE NA PODRUČJU OPĆINE TOVARNIK**

**ZA PERIOD OD 2022.-2025. GODINE**

**Sukladno** razmjeru opasnosti, prijetnji i posljedica katastrofa i velikih nesreća utvrđenih Procjenom ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća**,**  a s ciljem zaštite i spašavanja ljudi, materijalnih dobara, te okoliša, kao i ravnomjernog razvoja svih nositelja sustava civilne zaštite (civilna zaštita, vatrogasne postrojbe i zapovjedništva, udruge građana od značaja za civilnu zaštitu, službe i pravne osobe koje se civilnom zaštitom bave u okviru redovne djelatnosti), **donose se** smjernice za organizaciju i razvoj sustava civilne zaštite Općine Tovarnik za razdoblje od 2022.-2025. godine.

Smjernice se odnose na slijedeće subjekte:

1. **CIVILNA ZAŠTITA: (stožer civilne zaštite, općinska postrojba CZ opće namjene)**

**Sukladno** Procjeni ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća, Planu zaštite i spašavanja i Planu civilne zaštite, koji proistječe iz navedene Procjene, Srednjoročnom planu razvoja, osobnoj i materijalnoj formaciji, te usklađeno s osiguranim financijskim sredstvima u Proračunu, a s ciljem razvoja vlastitih sposobnosti djelovanja službi i pravnih osoba kojima je zaštita i spašavanje ljudi i materijalnih dobara dio redovnih aktivnosti izvršiti:

1.1 Procjena rizika i Plan djelovanja civile zaštite

* **2022.,** do početka ožujka treba se izraditi i usvojiti Procjena rizika od velikih nesreća za područje Općine Tovarnik.
* **2023.**, do 01. lipnja 2023. potrebno je izraditi i donijeti Plan djelovanja civilne zaštite.
* **Od 2022. do kraja 2025**. godine ažurirati donijeti Plan djelovanja CZ te po potrebi napraviti reviziju usvojene Procjene rizika od velikih nesreća za područje Općine Tovarnik,
* **Od 2022.** do donošenja Procjene rizika i Plana djelovanja civilne zaštite potrebno je kontinuirano ili po potrebi ažurirati planove ZiS-a i civilne zaštite,
* **2022.**, izraditi i usvojiti/donijeti:

1. analizu stanja za 2022.,
2. donijeti godišnji Plan razvoja sustava civilne zaštite za 2023. godinu s financijskim učincima za trogodišnje razdoblje i
3. izraditi i donijeti Plan vježbi sustava civilne zaštite za 2023. godinu

* **2023.**, izraditi i usvojiti/donijeti

1. Plan djelovanja CZ – krajnji rok 01. lipnja,
2. Analizu stanja za 2023. godinu,
3. donijeti godišnji Plan razvoja sustava civilne zaštite za 2024. godinu s financijskim učincima za trogodišnje razdoblje i
4. izraditi i donijeti Plan vježbi sustava civilne zaštite za 2024. godinu

* **2024.**, izraditi i usvojiti/donijeti:

1. analizu stanja za 2024.,
2. donijeti godišnji Plan razvoja sustava civilne zaštite za 2025. godinu s financijskim učincima za trogodišnje razdoblje i
3. izraditi i donijeti Plan vježbi sustava civilne zaštite za 2025. godinu i

* **2025**., izraditi i usvojiti/donijeti:

1. Analizu stanja za 2025. godinu,
2. Usvojiti smjernice za organizaciju i razvoj sustava za novo četverogodišnje razdoblje, 2026 – 2029.,
3. donijeti godišnji Plan razvoja sustava civilne zaštite za 2026. godinu s financijskim učincima za trogodišnje razdoblje i
4. izraditi i donijeti Plan vježbi sustava civilne zaštite za 2026. godinu
   1. **Stožer civilne zaštite Općine Tovarnik**

Održavati sjednice Stožera civilne zaštite najmanje 2 puta godišnje, a po mogućnosti i potrebi i više, kako bi se pravovremeno izvršile pripreme za moguće ugroze, odnosno izvršile sve Zakonom predviđene zadaće i naputci Državne uprave za zaštitu i spašavanje.

Kontinuirano osposobljavati članove Stožera civilne zaštite Općine u suradnji s Državnom upravom za zaštitu i spašavanje (Područnim uredom zaštite i spašavanje Vukovar), kroz simulacijsko-komunikacijske vježbe i druge oblike osposobljavanja.

Nakon lokalnih izbora u 2021. godini na vrijeme izvršiti imenovanja članova Stožera CZ, planirati provođenje osposobljavanje istih u suradnji sa Područnim uredom za ZiS Vukovar.

* 1. **Tim civilne zaštite opće namjene**

S ciljem povećanja spremnosti i mogućnosti provođenja akcija civilne zaštite kontinuirano osposobljavati Tim CZ opće namjene:

* **2022.** godina; smotriranje na način da se članovima Tima dostave Upitnici koje, nakon što popune, moraju poslati⁄donijeti u Općinu,
* **2023**. godina; smotriranje i osposobljavanje iz područja pružanje prve pomoći, zatim izvršiti usklađivanje sastava tima sukladno Uredbi o sastavu i strukturi postrojbi civilne zaštite, NN 27/17 te po potrebi izvršiti dopunu tima s novim članovima
* **2024.** godina; po potrebi dopuna tima, smotriranje i upoznavanje članova tima sa Zakonom o sustavu civilne zaštite i podzakonskim propisima koji se odnose na njih, Procjenom rizika i Planom djelovanja civilne zaštite te njihovim obvezama koje proizlaze iz navedenih planskih dokumenata,
* **2025.** godina; po potrebi dopuna tima, smotriranje i osposobljavanje članova Tima iz područja obrana od poplava.

Kontinuirano ažurirati izmjene u sastavu Tima CZ opće namjene i nastaviti s opremanjem istog osobnom (radna odora) i po mogućnosti skupnom opremom u skladu sa raspoloživim sredstvima predviđenim Proračunom.

* 1. **Povjerenici civilne zaštite**

U svrhu povećanja spremnosti i mogućnosti u provođenju akcija civilne zaštite:

* **2022**. godine održati sastanak povjerenika CZ i zamjenika povjerenika CZ i upoznati ih sa Zakonom o sustavu civilne zaštite i podzakonskim propisima koji se odnose na njih, zatim Planom zaštite i spašavanja i Planom civilne zaštite za područje Općine Tovarnik.
* **2023.** godine organizirati i provesti (po mogućnosti) vježbu primjerenu povjerenicima CZ
* **2024.** godine izvršit upoznavanje povjerenika CZ i njihovih zamjenika sa Zakonom o sustavu civilne zaštite i podzakonskim propisima koji se odnose na njih, Procjenom rizika i Planom djelovanja civilne zaštite te njihovim obvezama koje proizlaze iz navedenih planskih dokumenata.
* **2025**. godine organizirati i provesti (po mogućnosti) vježbu primjerenu povjerenicima CZ

Provoditi reviziju povjerenika civilne zaštite i njihovih zamjenika i prema potrebi izvršiti izmjene.

Osposobljavanje povjerenika provest će se kada Državna uprava za zaštitu i spašavanje izda suglasnost javnim ustanovama ili pravnim osobama da mogu obavljati poslove osposobljavanja istih.

1. **VATROGASTVO: (vatrogasna zapovjedništva i postrojbe)**

Uvažavajući realno stanje zaštite od požara na području Općine Tovarnik vezano na djelovanje DVD-a Tovarnik, ovim Smjernicama iskazuju se bitne odrednice materijalno-tehničkog razvoja, razvoja kadrovskih kapaciteta, sustava organizacije i djelovanja te pregled financijskih sredstava u Proračunu za te namjene s ciljem jačanja spremnosti za djelovanje u jedinstvenom sustavu civilne zaštite na području Općine Tovarnik u periodu 2022. – 2025. godine.

Za Vatrogasnu zajednicu Općine Tovarnik sukladno njihovom vlastitom programu, u Proračunu osigurati sredstva za:

* nabavku vatrogasne opreme
* dovršenje zgrade dvd-a
* razvoj kadrovskih kapaciteta (polaganje stručnog ispita)
* planirane vježbe
* sustav organizacije i djelovanja (dežurstva)
* registracija vozila, održavanje vozila
* ostale redovne aktivnosti

U području rada sa članstvom posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima, ali i zbog indirektnog stjecanja opće kulture i naobrazbe.

Sredstva za financiranje Dobrovoljnog vatrogasnog društva prikazana su u tablici u prilogu.

1. **SKLONIŠTA – PROSTORI ZA SKLANJANJE**

Kako na području Općine nema izgrađenih skloništa osnovne, pojačane i dopunske zaštite, potrebno je planirati sredstva u Proračunu za prilagodbu smještajnih kapaciteta u javnim objektima. Za navedene namjene, u narednom razdoblju izdvojiti financijska sredstva kojima bi se, u navedenim prostorima, klupe za sjedenje, deke i ležaljke (po potrebi i mogućnosti) i dr. s ciljem stvaranja uvjeta za sklanjanje ljudi i materijalnih dobara u slučaju prirodnih i tehničko-tehnoloških katastrofa i velikih nesreća.

1. **SLUŽBE I PRAVNE OSOBE KOJE SE CIVILNOM ZAŠTITOM BAVE U OKVIRU REDOVNE DJELATNOSTI**

**Tvrtka „ EKO-FLOR PLUS D.O.O.“**  ili druga tvrtka, ovisno o rezultatima natječaja za koncesije, će se u razdoblju od 2022. do 2025. angažirati na odvozu komunalnog i tehnološki neopasnog otpada, temeljem Ugovora o koncesiji.

Uređenje javnih površina i groblja, kao i čišćenje prometnica u zimskom periodu ( snijeg ) obavljat će djelatnici JUO ( komunalni djelatnici ) kao i radnici koje će angažirati općina.

**Služba medicinske pomoći**

Na području Općine Tovarnik tijekom godine će djelovati jedna zdravstvena ambulanta na dvije lokacije i to Ordinacija opće medicine u Tovarniku četiri puta tjedno i u Ilači jednom tjedno, a radi se o ordinaciji dr. Melita Mijić, a po potrebi će se angažirati i dodatno medicinsko osoblje iz Doma zdravlja Vukovar.

**Crveni križ**

Crveni križ na području Općine Tovarnik nema svoju organizaciju, ali ima povjerenika koji po potrebi organizira akcije davanja krvi, što će činiti i u narednom periodu, kao i sve drugo što je potrebno.

**Veterinarske službe**

Na prostoru Općine Tovarnik obavljanje javnih ovlasti iz područja veterinarstva vršit će Veterinarska stanica Vukovar, ambulanta Tovarnik provodeći zakonom propisane mjere vezne uz zaštitu ljudi, životinja i okoliša.

**Ostale pravne osobe**

Na prostoru Općine Tovarnik registrirane su i djeluju pravne i fizičke osobe koje se bave građevinskom, prijevozničkom, turističkom ili drugom sličnom djelatnošću od interesa za zaštitu i spašavanje te će se isti po potrebi u slučaju izvanrednih situacija, a u suradnji sa drugim nadležnim službama (sa svojim ljudskim i materijalnim kapacitetima), uključiti u pomoć žrtvama katastrofa i velikih nesreća.

Koordinaciju aktivnosti različitih službi, ustanova i drugih skupina građana u izvanrednim situacijama obavljati će Stožer civilne zaštite.

1. **UDRUGE GRAĐANA OD ZNAČAJA ZA CIVILNU ZAŠTITU**

Za navedene udruge, poglavito Lovačka udruga „Vepar“ Tovarnik, Lovačka udruga „Zec“ Ilača, Tovarnik, Udruga žena Tovarnik i humanitarna udruga sv. Vinka Paulskog, a sukladno podnesenim i prihvaćenim razvojnim projektima i programima u dijelu od značaja za zaštitu i spašavanje, osigurati financijska sredstva iz Proračuna. Svake godine provoditi će se natječaj za financiranje programa udruga, a sukladno Zakonu o udrugama, tako da se ova sredstva ne mogu planirati unaprijed, nego po rezultatima natječaja.

1. **ZAVRŠNE ODREDBE**

Kao osnovni oblik organiziranja stanovništva za osobnu zaštitu te za pružanje pomoći drugima kojima je ta zaštita nužna, potrebno je osposobljavati i educirati stanovništvo za mogućnost pružanja osobne i uzajamne zaštite u slučajevima izvanrednih situacija nastalih uslijed prirodnih i tehničko-tehnoloških katastrofa i velikih nesreća.

U razdoblju 2022.-2025. potrebno je jačati dijelove sustava civilne zaštite na području Općine osposobljavanjem, uvježbavanjem (provođenjem pokazno-terenskih vježbi) i opremanjem za djelovanje u izvanrednim situacijama.

Nastaviti suradnju sa Područnim uredom za zaštitu i spašavanje Vukovar s ciljem jačanja i usavršavanja operativnih snaga zaštite i spašavanja i pravnih osoba od interesa za sustav civilne zaštite na području Općine Tovarnik.

PREDSJEDNIK OPĆINSKOG VIJEĆA

Dubravko Blašković